ปลัดกระทรวงการคลัง ระบุนโยบายหาเสียงจะทำได้จริงต้องปฎิบัติตามกรอบกฎหมายวินัยการเงินการคลัง ประชาชนต้องพิจารณา
ปลัดกระทรวงการคลัง ระบุนโยบายหาเสียงจะทำได้จริงต้องปฎิบัติตามกรอบกฎหมายวินัยการเงินการคลัง ประชาชนต้องพิจารณานายประสงค์ พูนธเนศ ปลัดกระทรวงการคลัง กล่าวว่านโยบายด้านเศรษฐกิจของพรรคการเมืองที่นำมาใช้หาเสียงในการเลือกตั้งนั้น จะทำได้จริงหรือไม่ต้องยึด พระราชบัญญัติหนี้สาธารณะ ที่กำหนดวินัยการเงินการคลัง เพื่อกำกับดูแลการใช้งบประมาณ และยังมีกฎหมายกำหนดงบประมาณที่จะใช้ควบคุมทั้งงบประมาณรายจ่ายและงบลงทุน รวมถึงมีกฎหมายที่จะตรวจสอบความโปร่งใสได้ ซึ่งขณะนี้หากรัฐบาลใหม่จะเข้ามาใช้งบประมาณรายจ่าย จะมีสัดส่วนที่สามารถใช้ได้ปีละไม่เกินร้อยละ 2-3ของประมาณรายจ่ายที่ 3 ล้านล้านบาท หรือ ประมาณ 1 แสนล้านบาทต่อปี จึงไม่ต้องกังวล และหากการใช้งบประมาณเกิน 1,000 ล้านบาท ก็จะต้องเสนอที่ประชุมคณะรัฐมนตรี ขณะเดียวกัน กระทรวงคลัง อยากให้ประชาชน พิจารณานโยบายการหาเสียงของพรรคการเมืองอย่างรอบคอบ โดยดูจากความจำเป็นว่าใช้งบประมาณมหาศาลหรือไม่ และนโยบายที่ใช้จะเกิดประโยชน์ระยะยาว จับต้องได้